На основу члана 13. Закона о јавним службама („Службени гласник Републике Србије", број 42/91, 71/94, 79/05-други закон, 81/05-испр.др.закона, 83/05-испр.др. закона и 83/14-др. закон) и члана 37. став 1. тачка 9 Статута Града Ниша („Службени лист Града Ниша", број 88/08, 143/16 и 18/19),

Скупштина Града Ниша, на седници одржаној дана \_\_\_\_\_\_\_\_\_\_\_\_\_\_\_. године, донoси

**О Д Л У К У**

**О ДОПУНИ ОДЛУКЕ О ОСНИВАЊУ**

**УСТАНОВЕ ЗА ФИЗИЧКУ КУЛТУРУ СПОРТСКИ ЦЕНТАР „ЧАИР“**

Члан 1.

Одлука о оснивању Установе за физичку културу спортски центар „Чаир“ („Сл. лист Града Ниша“, број 2/11-пречишћен текст) се допуњује тако што се у члану 13, ставу 1, после тачке 9. додаје нова тачка 9а која гласи:

„9а доноси Ценовник услуга“;

Став 2 мења се и гласи:

„На одлуке из става 1 тачка 1., 5. и 6. овог члана сагласност даје Скупштина Града, а на тачку 9а Градско веће Града Ниша“.

Члан 2.

Установа је у обавези да усагласи Статут установе са овом Одлуком у року од 30 дана од дана ступања на снагу ове Одлуке.

Члан 3.

Ова Одлука ступа на снагу осмог дана од дана објављивања у "Службеном листу Града Ниша".

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу \_\_\_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

Председник

Проф.др Игор Новаковић

***О б р а з л о ж е њ е***

Одлуком о оснивању Установе за физичку културу Спортски центар „Чаир“ („Службени лист Града Ниша“, број 2/11-пречишћен текст) и Статутом Установе, између осталог, дефинисане су и надлежности органа Установе: директора, Управног и Надзорног одбора. Међу утврђеним надлежностима наведених органа, нигде није јасно дефинисано питање доношења ценовника услуга које Установа пружа, као и добијање сагласности на донети ценовник, што представља проблем у раду Установе.

У циљу превазилажења проблема као и усаглашавања са важећим прописима, неопходно је извршити допуне наведених аката, односно одредити орган надлежан за доношење ценовника услуга као и орган надлежан за давање сагласности на ценовник.

Овом Одлуком о допунама Одлуке о оснивању Установе за физичку културу Спортски центар „Чаир“ извршена је допуна члана 13, којим су дефинисане надлежности и делокруг рада Управног одбора, тако што је додата нова тачка којом је дефинисано да Управни одбор Установе доноси Ценовник услуга на који сагласност даје Градско веће Града Ниша.

У осталим одредбама Одлука о оснивању Установе за физичку културу Спортски центар „Чаир“ није мењана.

Установа је у обавези да усагласи Статут установе са овом Одлуком у року од 30 дана од дана ступања на снагу ове Одлуке.

Доношење ове Одлуке не производи непосредне финансијске ефекте на буџет Града Ниша.

Обрадио: Јадранка Стојадиновић\_\_\_\_\_\_\_\_\_\_\_\_\_\_

Контолисао: Каролина Кнежевић\_\_\_\_\_\_\_\_\_\_\_

Одобрио: Предраг Јанчић\_\_\_\_\_\_\_\_\_\_\_\_\_

Вршилац дужности Начелника

Градске управе за друштвене делатности

Миљан Петровић